Պետք է նշել, որ համայնքների խոշորացումը իր տեսակով նախադեպը չունեցող պետական և տեղական ինքնակառավարման համակարգերի բարեփոխման գործընթաց է, և վերոնշյալ 3 համայնքները, այդ թվում և Թումանյան համայնքը, փաստացի առաջին անգամ էին հայտնվում այս իրականությունում։ Ուստի ուսումնասիրություն անցկացնելիս նպատակահարմար չէ դիտարկել 2016թ-ը՝ որպես նոր ձևավորված համայնքի գործունեության առաջին տարի։ Իսկ նախորդ 2014 և 2015 թվականների համար դիտարկվել է նոր ձևավորված համայնքի կազմի մեջ մտած նախկին համայնքների տարեկան բյուջեների հանրագումարը։